सचिन तेंदुलकर इस वीडियो में भूटान की राजधानी थिंपू के एक मार्केट में आम पर्यटक की तरह सैर करते नजर आ रहे हैं। इसके साथ ही वो खुद अपना वीडियो बना रहे हैं। सचिन इस वीडियो में भूटान व उसकी राजधानी की तारीफ करते हुए दिख रहे हैं। सचिन कहते नजर आ रहे हैं कि वो आम तौर पर ऐसा नहीं करते हैं। वो कहते हैं कि ये एक व्यस्त इलाका है जहां टहलने में उन्हें मजा आ रहा है। दिलचस्प बात ये है कि काफी समय बीत जाता है और भारत की सड़कों की तरह फैंस की भीड़ उन्हें घेरती नजर नहीं आ रही है। कुछ लोग जरूर उनके करीब आकर हाथ मिलाते दिख रहे हैं।